चेसको नेसनल च्याम्पियनसिप हुने
नेपाल बुद्धिचाल महासंघ र लुम्बिनी इभेन्ट म्यानेजमेन्टको संयुक्त आयोजनामा नेसनल चेस च्याम्पियनसिप हुने भएको छ । वैशाख ५ देखि १० सम्म हुने प्रतियोगिता ६ दिनसम्म सञ्चालन हुनेछ । काठमाडौं लाजिम्पाटस्थित होटल ले हिमालयमा हुने प्रतियोगितामा २२ औं ओपन एवं सातौं वुमन गरी दुई विधामा हुनेछ ।
काठमाडौँ — नेपाल बुद्धिचाल महासंघ र लुम्बिनी इभेन्ट म्यानेजमेन्टको संयुक्त आयोजनामा नेसनल चेस च्याम्पियनसिप हुने भएको छ । वैशाख ५ देखि १० सम्म हुने प्रतियोगिता ६ दिनसम्म सञ्चालन हुनेछ । काठमाडौं लाजिम्पाटस्थित होटल ले हिमालयमा हुने प्रतियोगितामा २२ औं ओपन एवं सातौं वुमन गरी दुई विधामा हुनेछ ।राउन्ड रोविन प्रणालीमा सञ्चालन हुने च्याम्पियनसिपको दुवै विधामा १०/१० खेलाडी सहभागिता रहनेछ ।पुरुषतर्फ नेसनल बी च्याम्पियनसिपबाट छनोट भएका ८, उच्च रेटिङ भएका एक र वर्तमान च्याम्पियन एकको सहभागिता हुनेछ । यसपल्ट उपाधिका लागि वर्तमान च्याम्पियन पुरुषोत्तम चौंलागाईंसहित नेसनल बी बाट छनोट भएका फिडे मास्टर रूपेश जैसवाल, फिडे मास्टर क्षितिज भण्डारी, पूर्वविजेता क्यान्डिडेट मास्टर केशव श्रेष्ठ, पूर्वविजेता सूरवीर लामा, झापाका प्रकाशचन्द्र नेपाल एवं राजन सुवेदी, काठमाडौंका पुरुषोत्तम सिलवाल र दोलखाका राजीव कार्कीले प्रतिस्पर्धा गर्नेछन् । महिलातर्फ वर्तमान च्याम्पियन वुमन फिडे मास्टर सुजना लोहनीसहित नेसनल बी बाट छनोट भएका पूर्वविजेता सिन्दिरा जोशी, झापाका कृतिसारा अधिकारी एवं पुनम प्रसाईं, मोरङका खुश्बु थापा एवं शान्ति धिमाल, कास्कीकी पूजा भण्डारी, काठमाडौंका विनीता कपाली, रिया श्रेष्ठ एवं मार्सल तामाङले सहभागिता जनाउनेछन् । सबैभन्दा ठूलो फिटनेस इभेन्ट्सका रूपमा पाँचौं स्ट्रिट वर्कआउट शनिबार हुने भएको छ । यो प्रतिस्पर्धा नेपाल युथ फिटनेस एन्ड केलिस्थेनिक्स (एनवाईएफसी) को आयोजनामा हुन लागेको हो । नक्सालस्थित नारायण चौरमा हुने प्रतियोगिता बार वर्कआउट र सर्किट वर्कआउट गरेर दुई विधामा हुनेछ । यसअन्तर्गत पनि पाँच समूहमा खेल हुनेछ । प्रतियोगितामा विजयी हुनेमध्ये पहिलोले २०, दोस्रोले १५ र तेस्रोले १० हजार रुपैयाँ पाउनेछन् । 